ગીતાકાર આ વાતને મનોવૈજ્ઞાનિક પ્રક્રિયાથી સમજાવે છે. તે એટમબૉમ્બના ચેઇન રિએકશન જેવું છે. જેની સિક્વન્સ છે; સંગ ક્રોધ મોહ સ્મૃતિનાશ વિનાશ. મનને અવાસ્તવિક કે અનૈતિક વસ્તુનું વળગણ થાય. તેને સંગ કહે છે. આવા સંજોગોમાં તમને ધાર્યું પરિણામ ન મળે. તે વખતે તમે ગુસ્સે થાઓ. ક્રોધની અવસ્થામાં તમે વિવેકભાન ગુમાવી દો છો. જેને સ્મૃતિલોપ કહે છે. દા.ત. તમારી શું ક્ષમતા છે? તમારે શું કરવું જોઇએ અને શું ન કરવું જોઇએ? તે ભૂલાય. નિરાશાની અવસ્થામાં તમે ન બોલવાનું બોલી બેસો અથવા ન કરવાનું કરી બેસો. શાંતિથી વિચારો ત્યારે તમને અનેક સારા વિકલ્પો દેખાય.